CELEX: C2006/010/55
Language: el
Date: 2006-01-14 00:00:00
Title: Υπόθεση T-398/05: Προσφυγή/αγωγή της  7ης Νοεμβρίου 2005  — Tesoka κατά Fondation européenne pour l'amélioration des conditions de vie et de travail

14.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/28
            
         Προσφυγή/αγωγή της 7ης Νοεμβρίου 2005 — Tesoka κατά Fondation européenne pour l'amélioration des conditions de vie et de travail
   (Υπόθεση T-398/05)
   (2006/C 10/55)
   Γλώσσα διαδικασίας: γαλλική
   Διάδικοι
   
      Προσφεύγουσα)/ενάγουσα: Sabrina Tesoka (Overijse, Βέλγιο) [Εκπρόσωπος: J.-L. Fagnart, avocat]
   
   
      Καθού/εναγόμενο: Fondation européenne pour l'amélioration des conditions de vie et de travail.
   Αιτήματα της προσφεύγουσας/ενάγουσας
   Η προσφεύγουσα/ενάγουσα ζητεί από το Πρωτοδικείο:
   
               —
            
            
               να ακυρώσει τη ρητή απορριπτική απόφαση της 14ης Οκτωβρίου 2005·
            
         
               —
            
            
               να αποφανθεί ότι η προσφεύγουσα/ενάγουσα μπορεί να λάβει όλες τις αποζημιώσεις και όλα τα επιδόματα που μπορεί να αξιώσει λόγω της απολύσεώς της της 2ας Αυγούστου 2005 σύμφωνα με το άρθρο 17, παράγραφος 2, εδάφιο 2, του κανονισμού 1860/76, όπως έχει τροποποιηθεί από το άρθρο 8 του κανονισμού ΕΚ 1111/2005 της 24ης Ιουνίου 2005·
            
         
               —
            
            
               να υποχρεώσει το καθού να καταβάλει στην προσφεύγουσα/ενάγουσα εύλογη αποζημίωση ύψους 35 000 ευρώ, εντόκως, με επιτόκιο 7 % από τις 2 Αυγούστου 2005·
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα/ενάγουσα, μέλος του προσωπικού του καθού από το 2001, παραιτήθηκε στις 2 Αυγούστου 2005 προκειμένου να τύχει των οικονομικών πλεονεκτημάτων που προβλέπονται από τον κανονισμό 1111/2005 για τα μέλη του προσωπικού που θα υπέβαλαν την παραίτησή τους μέχρι τις 4 Αυγούστου 2005. Με την προσφυγή/αγωγή της, η προσφεύγουσα/ενάγουσα προβάλλει ότι το καθού απέρριψε την αίτησή της για τις αποζημιώσεις που δικαιούται καθώς και την αίτησή της για τα έγγραφα που είναι αναγκαία για την κοινωνική της προστασία στη χώρα κατοικίας της και ζητεί την ακύρωση της σχετικής απορριπτικής αποφάσεως καθώς και την αποκατάσταση της προβαλλόμενης ζημίας..
   Προς στήριξη της προσφυγής/αγωγής της, προβάλλει παράβαση του άρθρου 17, παράγραφος 2, εδάφιο 2, του κανονισμού 1860/76 όπως έχει τροποποιηθεί από το άρθρο 8 του κανονισμού ΕΚ 1111/2005, παράβαση του άρθρου 28β' του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων, των διατάξεων του κανονισμού 91/88 της Επιτροπής, της 13ης Ιανουαρίου 1988, καθώς και της δικαιολογημένης εμπιστοσύνης.